27 APRIL – Afrikanergeskiedenis
1902 – Anglo-Boereoorlog: FH Bosch kom te sterwe
Burger FH Bosch was 'n sestienjarige (penkop) krygsgevangene op Bermuda gedurende die oorlog. Hy probeer op hierdie dag om te ontvlug. Hy word egter tydens die poging noodlottig gewond en kom kort daarna te sterwe.
1950 – Apartheid
In Suid-Afrika word die Wet op Groepsgebiede goedgekeur en rasse word formeel geskei.
1994 – Vryheidsdag ingestel
Vryheidsdag ingestel na afloop van die eerste Suid-Afrikaanse demokratiese verkiesing op hierdie dag. Nelson Mandela, verkies tot president onder ANC leierskap, volg FW de Klerk onder NP leierskap op.
1885 – Karl Bremer, eertydse Suid-Afrikaanse minister van gesondheid († 18 Julie 1953)
1897 – Chris Blignaut, 'n legendariese Afrikaanse sanger, musikant, komponis en liriekskrywer († 21 Julie 1974)
1902 – Dr. Hendrik Johannes van Eck, 'n Suid-Afrikaanse ingenieur en nyweraar († 19 Februarie 1970)
Hendrik Johannes van Eck wat met reg beskou kan word as die vader van die Nywerheidswese in Suid-Afrika, is op Kimberley gebore. Onder sy besielende en geïnspireerde leiding, veral as voorsitter van die NOK, is positiewe gestalte verleen aan die Suid-Afrikaanse Nywerheidswese. Hy is op 19 Februarie 1970 oorlede.